PRORAČUNSKI KORISNIK: OPĆINSKO DRŽAVNO ODVJETNIŠTVO U ČAKOVCU

RAZDJEL: 109 MINISTARSTVO PRAVOSUĐA, UPRAVE I DIGITALNE TRANSFORMACIJE

GLAVA: 10985 OPĆINSKO DRŽAVNO ODVJETNIŠTVO U ČAKOVCU

RKP: 4526

AKTIVNOST: A642000 – Progon počinitelja kaznenih i kažnjivih djela i zaštita

imovine RH pred nadležnim sudovima i tijelima

**Obrazloženje općeg i posebnog dijela izvještaja o izvršenju financijskog plana**

**u izvještajnom razdoblju od 01.01.2025. – 30.06.2025.**

Temeljem Pravilnika o polugodišnjem i godišnjem izvještaju o izvršenju proračuna i financijskog plana („Narodne novine“, broj 85/23.) uz tablicu izvještaja o izvršenju financijskog plana za polugodišnje razdoblje, od 01.01. do 30.06.2025. izrađeno je obrazloženje općeg i posebnog dijela izvještaja o izvršenju financijskog plana.

Prihodi za rad Općinskog državnog odvjetništva u Čakovcu osiguravaju se iz Državnog proračuna Republike Hrvatske iz izvora 11 Opći prihodi i primici (100%), dok se u manjem dijelu ostvaruju vlastiti prihodi izvor 31 od usluga preslike dokumenata iz predmeta kao i troškova tehničkog snimanja i prepisivanja zvučnih snimki. Vlastiti prihodi uplaćuju se u Državni proračun te se povlače iz Riznice istovremeno kada i redovni materijalni rashodi za plaćanje tekućih rashoda, koja su proračunom za 2025.-2027. planirana na računu 3235 Zakupnine i najamnina unutar redovne aktivnosti Općinskog državnog odvjetništva u Čakovcu kao proračunskog korisnika.

Planirani prihodi i primici za 2025. godinu planirani su u iznosu od 1.320.047,00 eura, tekući plan, od toga iz izvora 11 Opći prihodi i primici planirani su u iznosu od 1.319.569,00 eura i iz izvora 31 Vlastiti prihodi 478,00 eura, dok izvršenje financijskog plana za prvo polugodište 2025. iznosi 607.125,56 eura, od čega iz izvora 11 u iznosu od 606.807,56 eura i izvora 31 vlastiti prihodi u iznosu od 318,00 eura.

Planirani rashodi i izdaci za 2025 godinu planirani su u iznosu od 1.320.047,00 eura od toga za rashode poslovanja u iznosu od 1.113.609,00 eura, rashode za nabavu nefinancijske imovine 205.960,00 eura, dok izvršenje za 1-6. 2025. iznosi 607.125,56 eura, od čega rashodi poslovanja 593.021,23,00 eura te rashodi za nabavu nefinancijske imovine 13.786,33 eura.

Iz tablice Sažetak računa prihoda i rashoda proizlazi da ostvarenje/izvršenje za prvo polugodište 2025. godine iznosi 45,99% u odnosu na godišnji tekući plan za 2025., a 113,73% u odnosu na ostvarenje/izvršenje za prvo polugodište 2024. godine.

Račun prihoda i rashoda – Izvještaj o prihodima i rashodima prema ekonomskoj klasifikaciji-Prihodi za rashode poslovanja iz nadležnog proračuna ostvareni su u iznosu od 593.021,23 eura i prihodi za rashode za nabavu nefinancijske imovine u iznosu od 13.786,33 eura te vlastiti prihodi u iznosu od 318,00 eura. Indeks ostvarenja/izvršenja u odnosu na tekući plan za 2025. iznosi 45,99%, dok u odnosu na isto razdoblje prethodne godine 1.-6.2024. iznosi 113,73%.

Ukupni rashodi ostvareni su u iznosu od 607.125,56 eura što je u odnosu na tekući plan za 2025. godinu 45,99%, dok je u odnosu na ostvareno u istom razdoblju prethodno godine 113,73%.

Unutar razreda 3 – rashodi poslovanja za prvo polugodište 2025. godinu izvršeni su slijedeći rashodi:

31- rashodi za zaposlene ujedno i najveći izdaci su rashodi za zaposlene te su u prvom polugodištu 2025. izvršeni u iznosu od 433.009,50 eura, indeks 48,79% u odnosu na tekući plan za 2025. godinu, dok je indeks u odnosu na prethodnu godinu 103,34%, tako da nema većeg odstupanja u odnosu na ostvareno za prvo polugodište 2024. godine.

32- materijalni rashodi izvršeni su u iznosu od 159.650,93 eura što je u odnosu na tekući plan 2025. indeks od 72,31%, a u odnosu na ostvareno za prvo polugodište 2024. godine indeks 141,76%, od čega su rashodi za intelektualne i osobne usluge jedan od većih rashoda na koje se ne može utjecati te su u izvještajnom razdoblju izvršeni u iznosu od 102.853,00 eura, koje izvršenje u postotku iznosi 102,85% u odnosu na tekući plan za 2025. godinu, dok je u odnosu na izvršenje za prvo polugodište 2024. godine indeks od 177,26%.

34- financijski rashodi izvršeni su u iznosu od 678,80 eura, što je u odnosu na tekući plan za 2025. 11,66%, a u odnosu na ostvareno prethodne godine indeks je 105,87%.

Razred 4 - Izvršenje rashoda za nabavu nefinancijske imovine iznosi 13.786,33 eura što je u odnosu na planirano 6,69%, od čega iznos od 1.350,00 eura se odnosi na nabavu ostale uredske opreme, na godišnju otplatu glavnice financijskog leasinga za nabavu vozila iznos od 1.646,84 eura te na dodatna ulaganja na građevinskim objektima iznos od 10.789,49 eura, dok će planirana sredstva za ulaganja na građevinskim objektima biti izvršeni u narednom razdoblju, budući je pokrenut postupak javne nabave radova.

Izvještaj o prihodima i rashodima prema izvorima financiranja – Općinsko državno odvjetništvo u Čakovcu ostvaruje prihode iz državnog proračuna odnosno nadležnog Ministarstva pravosuđa i uprave RH u 100% iznosu, izvor financiranja 11 – Opći prihodi i primici te u manjem dijelu ostvaruje vlastite prihode, izvor financiranja 31 – Vlastiti prihodi.

Izvještaj o rashodima prema funkcijskoj klasifikaciji – 033 Sudovi.

Posebni dio planirano/izvršenje – Opći prihodi i primici te rashodi odnose se na razdjel 109 Ministarstvo pravosuđa, uprave i digitalne transformacije, glava 10985 općinska državna odvjetništva, RKP 4526 Općinsko državno odvjetništvo u Čakovcu, program 2812- Djelovanje državnih odvjetništava, aktivnost A642000 Progon počinitelja kaznenih i kažnjivih djela i zaštita imovine RH pred nadležnim sudovima i tijelima.

U Čakovcu, 21. srpnja 2025. OPĆINSKA DRŽAVNA ODVJETNICA

Ivana Krnjak